CELEX: C2004/094/133
Language: fi
Date: 2004-04-17 00:00:00
Title: Emma Boninon ja seitsemän muun kantajan 6.2.2004 Euroopan parlamenttia ja Euroopan unionin neuvostoa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/49
            
         Emma Boninon ja seitsemän muun kantajan 6.2.2004 Euroopan parlamenttia ja Euroopan unionin neuvostoa vastaan nostama kanne
   (Asia T-40/04)
   (2004/C 94/133)
   Oikeudenkäyntikieli: ranska
   Emma Bonino ym. ovat nostaneet 6.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan parlamenttia ja Euroopan unionin neuvostoa vastaan. Kantajien edustajina ovat asianajajat Georges Vandersanden ja Laure Levi.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa Euroopan tason poliittisia puolueita ja niiden rahoitusta koskevista säännöistä 4 päivänä marraskuuta 2003 annetun Euroopan parlamentin ja neuvoston asetuksen (EY) N:o 2004/2003
            
         
               —
            
            
               määrää oikeudenkäyntikulujen korvaamisesta laissa säädetyllä tavalla.
            
         
      Oikeudelliset perusteet ja pääasialliset perustelut
   
   Toimi, jota tässä asiassa vaaditaan kumottavaksi, on sama kuin asiassa T-13/04, Donde ym. vastaan Euroopan parlamentti ja neuvosto, ja asiassa T-17/04, Front National vastaan Euroopan parlamentti ja neuvosto, kumottavaksi vaadittu toimi; oikeudelliset perusteet ja pääasialliset perustelut ovat vastaavanlaiset kuin ne, jotka on esitetty kyseisissä asioissa.
   Kantajat väittävät myös, että riidanalaisella asetuksella rikotaan EY:n perustamissopimusta niiltä osin, kuin siinä säädetään, että Euroopan parlamentilla on kumulatiivinen toimivalta sekä lainsäädäntöön osallistuvana että täytäntöönpanevana toimielimenä.
   Kantajat vetoavat lisäksi demokratian periaatteen loukkaamiseen, koska he ovat mielestään tilanteessa, jossa he huolimatta siitä, että heidät on valittu Euroopan parlamenttiin vapaissa ja demokraattisissa vaaleissa, jäävät Euroopan unionin yleiseen talousarvioon sisältyvän rahoituksen ulkopuolelle sen takia, ettei heitä tunnusteta Euroopan tason poliittiseksi puolueeksi.